
REPUBLIKA HRVATSKA
VARAŽDINSKA ŽUPANIJA
OPĆINA TRNOVEC BARTOLOVEČKI
JEDINSTVENI UPRAVNI ODJEL

KLASA: 602-02/26-01/02 
URBROJ: 2186-29-07-01-26-1
Trnovec, 15. listopad 2026.

Na temelju  članka 5. stavka 1. i članka 9. stavka 2. Odluke o uvjetima, postupku i iznosu sufinanciranja smještaja i prehrane učenika srednjih škola u učeničkim domovima (“Službeni vjesnik Varaždinske županije” broj 88/25) objavljuje se

JAVNI POZIV
za sufinanciranje smještaja i prehrane učenika srednjih škola  
u učeničkim domovima za školsku 2026./2027. godinu

1. PODACI  O OPĆINI
Natječaj raspisuje:  Općina Trnovec Bartolovečki
Adresa sjedišta: Trnovec, Bartolovečka ulica 76
                            42202 Bartolovečki  Trnovec
Telefon: 042/ 683-060 
Račun proračuna: IBAN HR 65 2360 0001 8462 0000 6 Zagrebačka banka d.d.
E-mail: pisarnica@trnovec-bartolovecki.hr
OIB 06955881275   Matični broj 02697599
Služba i osoba za kontakt: Jedinstveni upravni odjel Općine
                                              Ivana Kosec 042/683-060
2. PRAVO NA SUFINANCIRANJE
Pravo na sufinanciranje troškova smještaja i prehrane učenika u učeničkim domovima imaju redoviti učenici srednjih škola koji su se upisali u školsku godinu 2026./2027. i redovito pohađaju srednju školu na području Republike Hrvatske te ukoliko zadovoljavaju i slijedeće uvjete:

· učenik ima prebivalište na području Općine Trnovec Bartolovečki
· jedan od roditelja/skrbnika ima prebivalište na području Općine Trnovec Bartolovečki
· da nema nepodmirenih obveza prema Općini Trnovec Bartolovečki

Učenici koji su ostvarili pravo na sufinanciranje smještaja i prehrane u učeničkom domu po bilo kojoj drugoj osnovi, ne mogu to pravo ostvariti od Općine Trnovec Bartolovečki.

3. PODNOŠENJE DOKUMENTACIJE
Zahtjev za ostvarivanje prava na sufinanciranje smještaja i prehrane učenika u učeničkim domovima podnosi roditelj/skrbnik učenika.

Uz zahtjev potrebno je priložiti slijedeću obaveznu dokumentaciju:
· [bookmark: _Hlk210811048]potvrdu o upisu u srednju školu za školsku 2026./2027. godinu
· [bookmark: _Hlk210811028]potvrdu ili presliku ugovora o smještaj u učenički dom za školsku 2026./2027. godinu
· izjavu da učenik ne ostvaruje subvenciju smještaja u učeničkom dom po bilo kojoj drugoj osnovi
· dokaz o prebivalištu učenika i roditelja/skrbnika (preslika osobne iskaznice ili uvjerenje o prebivalištu)
· izjavu o privoli

Zahtjev sa pripadajućom dokumentacijom se podnosi Jedinstvenom upravnom odjelu Općine Trnovec Bartolovečki poštom preporučeno na adresu: Općina Trnovec Bartolovečki, Trnovec, Bartolovečka ulica 76, 42202 Trnovec Bartolovečki ili neposrednom predajom u Jedinstvenom upravnom odjelu Općine u zatvorenoj omotnici s napomenom: „Ne otvaraj“ – prijava za sufinanciranje smještaja i prehrane u učeničkim domovima.

4. ROK PODNOŠENJA DOKUMENTACIJE
Javni poziv je otvoren do 30. listopada 2026. godine i objavljuje se na mrežnim stranicama Općine Trnovec Bartolovečki www. trnovec-bartolovecki.hr.

Nepotpuni zahtjevi i zahtjevi podneseni nakon roka neće se razmatrati. 

5. IZNOS SUFINANCIRANJA
Općina Trnovec Bartolovečki mjesečno će sufinancirati smještaj i prehranu učenika u učeničkim domovima u iznosu od 40,00 EUR po učeniku sukladno planiranim financijskim sredstvima u Proračunu Općine pod Aktivnost T1026 04.

Provedba načina sufinanciranja propisana je člankom 7. Odluke o uvjetima, postupku i iznosu sufinanciranja smještaja i prehrane učenika srednjih škola u učeničkim domovima (“Službeni vjesnik Varaždinske županije” broj 88/25)

6. POSTUPAK  OTVARANJA I RAZMATRANJA PRIJAVA
Postupak otvaranja i razmatranja prispjelih prijava provodi Jedinstveni upravni odjel Općine, a Odluka o ostvarivanju prava na sufinanciranje smještaja i prehrane učenika objavljuje se na mrežnim stranicama Općine gdje je objavljen i javni poziv.


                                                                                        OPĆINA TRNOVEC BARTOLOVEČKI
							   JEDINSTVENI UPRAVNI ODJEL

